**Úlohy 3**

1) Otvorte tabuľku *T\_Faktury* v návrhovom zobrazení a vytvorte dotaz pomocou Tvorcu dotazov pre pole Zakaznici. Z tabuľky *T\_Zakaznici* použite polia ZakaznikID, Priezvisko, Meno, Titul. Vo vlastnostiach potom upravte nasledovné hodnoty: Viazaný stĺpec 1, Počet stĺpcov 4, Hlavičky stĺpcov Áno a Šírky stĺpcov 0cm, 3cm, 2cm, 2cm.

2) Otvorte dotaz *D\_Faktura\_Detaily\_Vyrobky* v návrhovom zobrazení. Kliknite za posledné pole a zadajte názov Celkom: [JednotkovaCena]\*[Mnozstvo] a skontrolujte dotaz v údajovom zobrazení. Vráťte sa späť do návrhu a doplňte ďalší výpočet Celkomdph: [Celkom]\*1,2 a opäť skontrolujte výpočet. Zmeňte v Hárku vlastností názov pola Celkomdph na Celkom s DPH a formát zmeňte na Euro. Vytvorte aj výpočet ceny po zľave: CelkomZlava: [Celkom]-[Celkom]\*[Zlava] a zadajte popis ako Celkom po zľave. Zmeny uložte a zatvorte dotaz.

3) V dotaze *D\_Faktura\_Detaily\_Vyrobky* vytvorte pomocou Tvorcu výrazov vzorec pre výpočet DPH spolu so zobrazením textu Daň je –

Dph: “Daň je: ” & [Celkomdph]-[Celkom] & “ €”.

4) V dotaze *D\_Faktury\_Zakaznici* vytvorte výpočet dátumu splatnosti faktúry.

5) V dotaze *D\_Faktury\_Zakaznici* pridajte ďalšie pole s názvom Doplnková identifikácia a pomocou funkcie Left nastavte toto pole tak, aby zobrazovalo iba prvé tri písmená z pola Priezvisko (Prijmeni).

6) Doplňte do rovnakého dotazu do poľa Doplnková identifikácia dátumovú funkciu tak, aby sa zobrazovala za tromi písmenami priezviska aj dvojpísmenová skratka dňa v týždni podľa toho aký je dátum vystavenia faktúry (DatumVystaveni). Funkcie WeekdayName a Weekday.

7) Vytvorte pole StavZakaznika, ktoré bude pomocou funkcie IIf zapisovať text Neplatič, ak je faktúra po splatnosti a nemá zaškrtnuté pole Uhradená. Ak ešte nie je po splatnosti a nemá zaškrtnuté pole Uhradená, vypíše text Čaká na úhradu.

8) Vytvorte súhrnný dotaz z tabuliek *T\_Faktury\_Detaily* a *T\_Vyrobky* cez Návrh dotazu. Použite polia Faktury a Mnozstvo. Použite funkciu Sum. Dotaz uložte pod názvom *D\_Faktury\_Detaily\_Suhrn*. Dotaz nechajte otvorený.

9) Práve vytvorený dotaz upravte tak, aby sa zobrazovali súhrny pre jednotlivé faktúry iba za sumy výrobkov, ktoré majú zľavu viac ako 7%.